L-ispeed camera li ftit tal-ġimgħat ilu twaħħlet fil-bypass ta’ San Pawl il-Baħar ġiet attivata. Fi stqarrija r-Reġjun tat-Tramuntana avża fi stqarrija lill-pubbliku bl-installazzjoni ta’ din l-ispeed camera f’Dawret San Pawl il-Baħar, magħrufa wkoll bħala l-Bypass tax-Xemxija. Ir-Reġjun tat-Tramuntana qal li din l-ispeed camera qed taħdem u ġiet issettjata skont il-limitu nazzjonali tal-veloċità ta’ 80 kilometru fis-siegħa. Ir-Reġjun żied jgħid li fl-aħħar jiem twaħħlu wkoll diversi sinjali addizzjonali biex jgħarrfu lill-pubbliku bil-limiti ta’ veloċità li s-sewwieqa għandhom isuqu f’din il-bypass. L-ispeed cameras kienu installati biex jitnaqqsu l-abbużi li jseħħu f’din it-triq minn numru ta’ sewwieqa ta’ karozzi u muturi li jsuqu b’veloċità eċċessiva fejn jikkawża mhux biss periklu għalihom infushom iżda wkoll għal ħaddieħor. Dan fl-istess waqt li jkunu ta’ inkonvenjenza għar-residenti ta’ San Pawl il-Baħar. Ara wkoll Mhux se joħorġu kontravenzjonijiet qabel ikun hemm kollox f’postu